বাল্মীকি
বাল্মীকি রচিত মূল রামায়ণে ২৪,০০০ শ্লোক ছিল। এই রামায়ণ ছয়টি (মতান্তরে সাতটি) কাণ্ড বা খণ্ডে বিভক্ত ছিল। রামায়ণের উপজীব্য অযোধ্যার রাজকুমার রামের জীবনকথা। খ্রিষ্টপূর্ব ৫০০ থেকে ১০০ অব্দের মধ্যে কোনো এক সময়ে এই মহাকাব্য রচিত হয়। এই মহাকাব্য মহাভারতের পূর্বসূরি।
ব্রহ্মাণ্ডপুরাণ
"ব্রহ্মাণ্ডপুরাণ" গ্রন্থের প্রকাশিত পাণ্ডুলিপিগুলি তিনটি ‘ভাগ’ বা খণ্ডে বিভক্ত। প্রথম ভাগটি আবার দুটি ‘পদ’ বা উপখণ্ডে বিভক্ত। অন্যান্য ভাগগুলিতে একটি মাত্র ‘পদ’ই দেখা যায়। প্রথম ভাগে ৩৮টি ‘অধ্যায়’ রয়েছে। দ্বিতীয় ভাগে রয়েছে ৭৪টি ‘অধ্যায়’ এবং তৃতীয় ভাগে রয়েছে ৪৪টি ‘অধ্যায়’। এইভাবে প্রকাশিত গ্রন্থটিতে মোট ১৫৬টি অধ্যায় দেখা যায়।